English: What is clear, and has been expressed so powerfully in this debate, is that the £20 that so many people needed at the beginning of the pandemic is still needed now. Circumstances have not changed. Harms have become more entrenched. The numbers claiming universal credit, as we all know as Senedd Members, have doubled from 3 million to 6 million from the start of the pandemic. As so many people have said today, those who are affected by this cut are those who need us most, and those who have also played a key part in protecting our country from COVID-19 - many key workers. So, we have repeatedly called on the UK Government, together with Ministers in Scotland and Northern Ireland, to rethink this impending cut. They still can rethink and change to make the £20 a week increase permanent - that's what we have called for - and to extend the payment to people claiming a legacy benefit. Can I thank the members of the Equality and Social Justice Committee, chaired by Jenny Rathbone - all members backing that call, and all of the committees across the UK Government, including the Westminster select committee itself, which also backed this call to make the £20 a week increase permanent? We asked the UK Government in our letter from the Ministers from Scotland, Wales and Northern Ireland to show us their assessment of what impact this cut would have on poverty levels. We have had no response. We reminded the UK Government that this is the single biggest overnight cut to a social security payment since the second world war. The UK Government Ministers know what the impact will be. They have seen the assessments. They have heard the warnings from copious experts, charities and, indeed, the dissent from their own benches. Members have set out so clearly this afternoon the very real impacts of this entirely voluntary decision. Trussell Trust report that one in four people will very likely need to skip meals. Sarah Murphy expressed this so clearly, warning from that graphic description of the impact that this could have on her people in Bridgend. That is 64,000 people in Wales - one in four. One in five will very likely be unable to afford to heat their homes this winter - 61,000 people across Wales. It will increase poverty levels across Wales, and I am sure that I'm not the only one who has met with the Wales anti-poverty commission, which told me this summer what this would mean. This was their key priority - that I should work, as Minister for Social Justice, to stop this £20 cut. Those were child poverty charities, Citizens Advice, the 'Keep the Lifeline' campaign, registered social landlords - all calling on the UK Government to protect this lifeline. It will impact on disabled people and those with caring responsibilities. They make up 76,000 people who are registered and respected as not required to work by the DWP - the no requirement group. Also, there is this huge negative economic impact, which has been expressed so clearly today. The Bevan Foundation found that approximately £286 million would be stripped from the Welsh economy. So, Members have drawn attention to the perfect storm. If just the £20 cut wasn't draconian enough, it's coupled with the end of furlough, the rise in fuel costs, and all living costs rising - and, of course, the recent manifesto-breaking announcement to increase national insurance, a move that their own HMRC said could lead to a breakdown of families on the breadline. Dirprwy Lywydd, 97,000 people in Wales who receive universal credit are working, as Carolyn Thomas said, in low-paid work, and a hike in national insurance hits those just getting by. So, the warnings and evidence are clear, and thank you to Jane Dodds for stating so clearly that we need that safety net. We must ensure that Government can support and intervene for those who will suffer. It's a stark reality that even if the £20 payment is maintained - and that's what we call for this afternoon - it will not make up for the income that our poorest households lost because of the severe cuts to their benefit payments introduced by years of welfare cuts. And Joyce Watson actually did refer to Stephen Crabb. He admitted that today - . Under his watch, he admitted he was part of the Tory team that took the decision to freeze benefits that has now, he admits, pushed more workers into poverty. So, Deputy Llywydd, we know the key levers for tackling poverty, such as powers over tax and welfare, sit with the UK Government, but we know too that people in Wales deserve a truly robust social security system that doesn't force people into further or continuing poverty, and that is why we will also continue to explore the case for the devolution of welfare. This is, obviously, a commitment, and it was discussed yesterday, but it was also a response to the equality, local government and justice committee in the last administration. In the meantime, we must take action now. The ending of the £20 per week - if it happens, and we must still strive to stop it - means households are heading towards a financial cliff edge. It's vital that we help, using all the levers that we have in child poverty. I'll just mention two areas: the income maximation action plan - we're putting more money into people's pockets; we've had our national welfare benefit take-up campaign, and it helped people claim £650,000 of welfare benefit income - but also the discretionary assistance fund - the fact that we boosted this by £25.4 million during the pandemic - and providing emergency support for people who have off-grid fuel experiencing financial hardship for the coldest months of the year. So, I can confirm today that I will continue to - that the support will be extended, from the discretionary assistance fund, in these circumstances, from October through to the end of March, ensuring support throughout the whole of the winter, and we'll continue the flexibilities that we've built into the discretionary assistance fund during the pandemic to provide financial support to people who will soon be facing even greater pressures as a result of the changes being made by the UK Conservative Government. Dirprwy Lywydd, when there is so much opposition to the £20 cut - and there may be some on our benches here - from devolved Governments, from charities, from over 50 Tory MPs, including six former Department for Work and Pensions Secretaries of State, it is indefensible and frankly deplorable that the Conservatives are refusing to listen and to stand by those who need them the most. Austerity is clearly and firmly back for the poorest and lowest paid, but I thank colleagues again for this motion, for allowing us to jointly call on the UK Conservative Government to step back from this brink and do what is simply the right thing.
Welsh: Yr hyn sy'n glir, ac sydd wedi'i fynegi mor rymus yn y ddadl hon, yw bod y bobl niferus a oedd angen yr £20 ar ddechrau'r pandemig yn dal i fod ei angen yn awr. Nid yw'r amgylchiadau wedi newid. Mae niwed wedi gwreiddio'n ddyfnach. Mae'r niferoedd sy'n hawlio credyd cynhwysol, fel y gwyddom i gyd fel Aelodau o'r Senedd, wedi dyblu o 3 miliwn i 6 miliwn ers dechrau'r pandemig. Fel y mae cynifer o bobl wedi dweud heddiw, y rhai y mae'r toriad hwn yn effeithio arnynt yw'r rhai sydd ein hangen ni fwyaf, a rhai sydd hefyd wedi chwarae rhan allweddol yn y gwaith o ddiogelu ein gwlad rhag COVID-19 - llawer o weithwyr allweddol. Felly, rydym wedi galw dro ar ôl tro ar Lywodraeth y DU, ynghyd â Gweinidogion yn yr Alban a Gogledd Iwerddon, i ailystyried y toriad arfaethedig hwn. Gallant ailfeddwl a newid o hyd i wneud y cynnydd o £20 yr wythnos yn barhaol - dyna'r rydym wedi galw amdano - ac i gynnig y taliad i bobl sy'n hawlio budd-dal etifeddol. A gaf fi ddiolch i aelodau'r Pwyllgor Cydraddoldeb a Chyfiawnder Cymdeithasol, dan gadeiryddiaeth Jenny Rathbone - mae pob aelod yn cefnogi'r alwad honno, a'r holl bwyllgorau ar draws Llywodraeth y DU, gan gynnwys pwyllgor dethol San Steffan ei hun, a oedd hefyd yn cefnogi'r alwad hon i wneud y cynnydd o £20 yr wythnos yn barhaol? Yn ein llythyr gan Weinidogion o'r Alban, Cymru a Gogledd Iwerddon, gofynnwyd i Lywodraeth y DU ddangos eu hasesiad i ni o'r effaith y byddai'r toriad hwn yn ei chael ar lefelau tlodi. Nid ydym wedi cael ymateb. Gwnaethom atgoffa Llywodraeth y DU mai dyma'r toriad unigol mwyaf i daliad nawdd cymdeithasol ers yr ail ryfel byd. Mae Gweinidogion Llywodraeth y DU yn gwybod beth fydd yr effaith. Maent wedi gweld yr asesiadau. Maent wedi clywed y rhybuddion gan lu o arbenigwyr, elusennau, a gwrthwynebiad o'u meinciau eu hunain yn wir. Mae'r Aelodau wedi nodi mor glir y prynhawn yma beth yw effeithiau real iawn y penderfyniad cwbl wirfoddol hwn. Dywed Ymddiriedolaeth Trussell ei bod yn debygol y bydd angen i un o bob pedwar o bobl fynd heb brydau bwyd. Mynegodd Sarah Murphy hyn mor glir, gan rybuddio yn ei disgrifiad graffig am yr effaith y gallai hyn ei chael ar ei phobl ym Mhen-y-bont ar Ogwr. Dyna 64,000 o bobl yng Nghymru - un o bob pedwar. Mae'n debygol iawn na fydd un o bob pump yn gallu fforddio gwresogi eu cartrefi y gaeaf hwn - 61,000 o bobl ledled Cymru. Bydd yn cynyddu lefelau tlodi ledled Cymru, ac rwy'n siŵr nad fi yw'r unig un sydd wedi cyfarfod â chomisiwn gwrth-dlodi Cymru, a ddywedodd wrthyf yr haf hwn beth fyddai hyn yn ei olygu. Dyma oedd eu prif flaenoriaeth - y dylwn weithio, fel y Gweinidog Cyfiawnder Cymdeithasol, i atal y toriad hwn o £20. Roeddent yn cynnwys elusennau tlodi plant, Cyngor ar Bopeth, yr ymgyrch 'Keep the Lifeline', landlordiaid cymdeithasol cofrestredig - oll yn galw ar Lywodraeth y DU i ddiogelu'r rhaff achub hon. Bydd yn effeithio ar bobl anabl a'r rhai sydd â chyfrifoldebau gofalu. Dyna 76,000 o bobl sydd wedi'u cofrestru a'u parchu fel rhai nad yw'r Adran Gwaith a Phensiynau yn galw arnynt i weithio - y grŵp nad yw'n ofynnol iddynt chwilio am waith. Hefyd, ceir yr effaith economaidd negyddol enfawr a fynegwyd mor glir heddiw. Canfu Sefydliad Bevan y byddai tua £286 miliwn yn cael ei dynnu o economi Cymru. Felly, mae'r Aelodau wedi tynnu sylw at y storm berffaith. Os nad yw'r toriad o £20 yn ddigon didostur ar ei ben ei hun, mae wedi'i gyplysu â diwedd ffyrlo, y cynnydd mewn costau tanwydd, a'r ffaith bod holl gostau byw yn codi - ac wrth gwrs, y cyhoeddiad diweddar, sy'n torri addewid maniffesto, i gynyddu yswiriant gwladol, cam y dywedodd eu CThEM ei hun y gallai arwain at chwalu teuluoedd sy'n byw mewn tlodi. Ddirprwy Lywydd, mae 97,000 o'r bobl yng Nghymru sy'n derbyn credyd cynhwysol yn gweithio, fel y dywedodd Carolyn Thomas, mewn gwaith ar gyflogau isel, ac mae cynyddu yswiriant gwladol yn taro'r rhai sydd ond yn llwyddo i gadw eu pen uwchben y dŵr. Felly, mae'r rhybuddion a'r dystiolaeth yn glir, a diolch i Jane Dodds am ddweud mor glir fod angen y rhwyd ddiogelwch hon arnom. Rhaid inni sicrhau y gall y Llywodraeth gefnogi ac ymyrryd ar ran y rhai a fydd yn dioddef. Mae'n realiti amlwg, hyd yn oed os cynhelir y taliad o £20 - a dyna'r hyn rydym yn galw amdano y prynhawn yma - ni fydd yn gwneud iawn am yr incwm a gollodd ein cartrefi tlotaf oherwydd y toriadau difrifol i'w taliadau budd-daliadau a gyflwynwyd gan flynyddoedd o doriadau lles. A chyfeiriodd Joyce Watson at Stephen Crabb. Cyfaddefodd heddiw - . O dan ei oruchwyliaeth ef, cyfaddefodd ei fod yn rhan o'r tîm Torïaidd a wnaeth y penderfyniad i rewi budd-daliadau, penderfyniad y mae'n cyfaddef ei fod bellach wedi gwthio mwy o weithwyr i fyw mewn tlodi. Felly, Ddirprwy Lywydd, gwyddom fod y dulliau allweddol o fynd i'r afael â thlodi, megis pwerau dros dreth a lles, yn nwylo Llywodraeth y DU, ond gwyddom hefyd fod pobl yng Nghymru yn haeddu system nawdd cymdeithasol wirioneddol gadarn nad yw'n gorfodi pobl i mewn i dlodi pellach neu dlodi parhaus, a dyna pam y byddwn hefyd yn parhau i archwilio'r achos dros ddatganoli lles. Yn amlwg, mae hwn yn ymrwymiad, ac fe'i trafodwyd ddoe, ond roedd hefyd yn ymateb i'r pwyllgor cydraddoldeb, llywodraeth leol a chyfiawnder yn y weinyddiaeth ddiwethaf. Yn y cyfamser, rhaid inni weithredu yn awr. Mae rhoi diwedd ar yr £20 yr wythnos - os yw'n digwydd, a rhaid inni barhau i ymdrechu i'w atal - yn golygu bod aelwydydd yn nesu at ymyl y dibyn yn ariannol. Mae'n hanfodol ein bod yn helpu, gan ddefnyddio'r holl ddulliau sydd gennym ym maes tlodi plant. Soniaf am ddau beth: y cynllun gweithredu pwyslais ar incwm - rydym yn rhoi mwy o arian ym mhocedi pobl; cawsom ein hymgyrch genedlaethol i annog pobl i fanteisio ar fudd-daliadau lles, ac fe helpodd bobl i hawlio £650,000 o incwm budd-dal lles - ond hefyd y gronfa cymorth dewisol - y ffaith ein bod wedi rhoi hwb o £25.4 miliwn iddi yn ystod y pandemig - a darparu cymorth brys i bobl â thanwydd heb fod ar y grid sy'n profi caledi ariannol dros fisoedd oeraf y flwyddyn. Felly, gallaf gadarnhau heddiw y byddaf yn parhau - y bydd y cymorth yn cael ei ymestyn, o'r gronfa cymorth dewisol, o dan yr amgylchiadau hyn, o fis Hydref hyd at ddiwedd mis Mawrth, gan sicrhau cymorth drwy gydol y gaeaf, a byddwn yn parhau â'r hyblygrwydd rydym wedi'i gynnwys yn y gronfa cymorth dewisol yn ystod y pandemig i roi cymorth ariannol i bobl a fydd yn wynebu mwy fyth o bwysau cyn bo hir o ganlyniad i'r newidiadau a wneir gan Lywodraeth Geidwadol y DU. Ddirprwy Lywydd, pan fo cymaint o wrthwynebiad i'r toriad o £20 - ac efallai fod peth ar ein meinciau yma - gan Lywodraethau datganoledig, gan elusennau, gan dros 50 o ASau Torïaidd, gan gynnwys chwe chyn Ysgrifennydd Gwladol yr Adran Gwaith a Phensiynau, mae'n anfaddeuol ac yn gywilyddus a dweud y gwir fod y Ceidwadwyr yn gwrthod gwrando a sefyll gyda'r bobl sydd eu hangen fwyaf. Mae cyni yn amlwg ac yn bendant yn ei ôl i'r bobl dlotaf a'r rhai ar y cyflogau isaf, ond diolch i'm cyd-Aelodau eto am y cynnig hwn, am ein galluogi i alw ar y cyd ar Lywodraeth Geidwadol y DU i gamu'n ôl o ymyl y dibyn a gwneud yr hyn sy'n iawn.